Paljude jaoks on Münchenisse tulekuks piisav põhjus siinne Saksa muuseum. See on üks Euroopa külastatumaid muuseume ja maailma  suurim tehnika ja loodusteaduse muuseum. Veidi väiksem, aga seda armastusväärsem on Isartoris asuv Valentin Karlstadti muuseum, mis meenutab oma paljude pentsikute eksponaatidega seda suurt koomikut ja hingepõhjani münchenlast. Kuigi tema veider sõnaosavus pole igaühele mõistetav, on seda mõistetavam tema armastus Müncheni vastu.